ᱦᱟᱣᱲᱟ

ᱦᱟᱣᱲᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱢᱤᱫ ᱢᱟᱦᱟᱱᱟᱜᱟᱨ ᱥᱚᱦᱚᱨ ᱟᱨ ᱦᱟᱣᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱦᱟᱣᱲᱟ ᱥᱟᱫᱟᱨ ᱫᱚ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱟᱣᱲᱟ ᱫᱚ ᱦᱩᱜᱽᱞᱤ ᱜᱟᱰᱟ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱞᱠᱟᱛᱟ ᱢᱟᱦᱟᱱᱟᱜᱟᱨ ᱩᱛᱷᱱᱟᱹᱣ ᱴᱚᱴᱷᱟ (KMDA) ᱤᱫᱤ ᱛᱮ ᱫᱟᱯᱟᱞ ᱟᱠᱟᱱᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱦᱟᱣᱲᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱩᱬ ᱦᱤᱡᱩᱜ ᱥᱮᱱᱚᱜ ᱛᱟᱞᱢᱟ ᱠᱟᱱᱟ ᱟᱨ ᱠᱚᱞᱠᱟᱛᱟ ᱨᱮᱱᱟᱜ ᱡᱩᱲᱟᱣ ᱥᱚᱦᱚᱨ ᱞᱟᱹᱜᱤᱫ ᱛᱮ ᱢᱤᱫ ᱢᱩᱬ ᱫᱩᱣᱟᱹᱨ ᱠᱟᱱᱟ ᱾

ᱧᱩᱛᱩᱢ
ᱱᱚᱣᱟ ᱧᱩᱛᱩᱢ ᱫᱚ "ᱦᱟᱣᱚᱨ" ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ - ᱵᱟᱝᱞᱟ ᱟᱹᱲᱟᱹ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱜᱟᱰᱟ ᱥᱟᱶ ᱡᱩᱲᱟᱹᱣ ᱟᱠᱟᱱ ᱡᱷᱟᱹᱞᱤ ᱡᱷᱤᱞ ᱠᱟᱱᱟ, ᱡᱟᱦᱟᱸ ᱫᱚ ᱫᱟᱜ, ᱠᱤᱪᱟᱲ ᱟᱨ ᱡᱤᱵᱽᱡᱤᱭᱟᱹᱞᱤ ᱢᱩᱞᱵᱟ ᱡᱟᱦᱟᱸ ᱨᱮ ᱫᱚᱨᱵᱟᱨ ᱧᱮᱞ ᱛᱮ ᱢᱤᱫ ᱰᱷᱚᱰᱷᱟᱜ ᱠᱟᱱᱟ ᱾ ᱱᱚᱣᱟ ᱟᱹᱲᱟᱹ ᱫᱚ ᱯᱟᱪᱮ ᱥᱮᱦᱮᱫ (ᱱᱤᱛᱚᱜ ᱯᱚᱪᱷᱤᱢ ᱵᱟᱝᱞᱟ) ᱠᱷᱚᱱ ᱱᱤᱛᱚᱜ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ (ᱱᱤᱛᱚᱜ ᱵᱟᱝᱞᱟᱫᱮᱥ) ᱨᱮ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱᱟ ᱾

ᱱᱟᱜᱟᱢ
ᱥᱮᱞᱮᱫ ᱦᱟᱣᱲᱟ ᱱᱟᱜᱟᱨ ᱨᱮᱱᱟᱜ ᱱᱟᱜᱟᱢ ᱕᱐᱐ ᱥᱮᱨᱢᱟ ᱢᱟᱨᱮ ᱜᱮᱭᱟ ᱾ ᱟᱫᱚ ᱦᱟᱣᱲᱟ ᱴᱚᱴᱷᱟ ᱨᱮᱱᱟᱜ ᱱᱟᱜᱟᱢ ᱢᱟᱨᱮ ᱵᱟᱸᱜᱟᱞᱤ ᱯᱚᱱᱚᱛ ᱵᱷᱩᱨᱥᱩᱴ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱢᱟᱨᱮ ᱡᱩᱜᱽ ᱠᱷᱚᱱ ᱑᱕ᱟᱱᱟᱜ ᱥᱟᱛᱟᱵᱽᱫᱤ ᱫᱷᱟᱹᱨᱤᱡ, ᱦᱟᱣᱲᱟ ᱦᱚᱱᱚᱛ ᱟᱨ ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱨᱮ ᱥᱟᱥᱚᱱ ᱱᱮᱜᱼᱟ ᱠᱚ ᱛᱟᱦᱮᱸᱫ ᱾ ᱥᱟᱞ ᱑᱕᱖᱙-᱗᱕ ᱨᱮ ᱥᱤᱧᱚᱛ ᱦᱤᱡᱩᱜ ᱥᱮᱱᱚᱜ ᱠᱟᱱᱟ ᱠᱚ ᱵᱮᱱᱤᱥ ᱥᱟᱦ ᱫᱚ ᱢᱤᱫ ᱪᱟᱞᱟᱜᱤᱜ ᱥᱮᱡᱟᱹᱨ ᱯᱷᱮᱰᱨᱤᱪᱤ (ᱤᱝᱜᱽᱞᱤᱥ:Caesar Federichi) ᱫᱚ ᱟᱡᱟᱜ ᱥᱤᱧᱚᱛ ᱚᱠᱛᱚ ᱨᱮᱱᱟᱜ ᱟᱡ ᱠᱟᱞᱮᱱᱰᱟᱨ ᱨᱮ ᱑᱕᱗᱘ ᱨᱮ ᱵᱩᱴᱚᱨ (Buttor) ᱧᱩᱛᱩᱢ ᱢᱤᱫ ᱴᱷᱟᱶ ᱨᱮᱱᱟᱜ ᱰᱮᱥᱠᱨᱤᱯᱥᱚᱱ (description) ᱠᱮᱜᱼᱟ ᱛᱟᱦᱮᱸᱫ ᱾ ᱟᱡᱟᱜ ᱰᱮᱥᱠᱨᱤᱯᱥᱚᱱ ᱞᱮᱠᱟᱛᱮ ᱚᱱᱟ ᱢᱤᱫ ᱚᱱᱠᱟᱱ ᱴᱷᱟᱶ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱟᱹᱰᱤ ᱢᱟᱨᱟᱝ ᱡᱟᱦᱟᱡᱽ ᱦᱚᱸ ᱥᱮᱱᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱚᱱᱟ ᱯᱚᱥᱤᱞᱴᱤ (Possibly) : ᱵᱮᱯᱟᱨ ᱡᱟᱦᱟᱡᱽ ᱜᱷᱟᱴ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱱᱚᱣᱟ ᱰᱮᱥᱠᱨᱤᱯᱥᱚᱱ ᱥᱮᱞᱮᱫᱟᱜ ᱦᱟᱣᱲᱟ ᱨᱮᱱᱟᱜ ᱵᱟᱴᱚᱨ ᱴᱚᱴᱷᱟ ᱠᱟᱱᱟ ᱾ ᱵᱟᱴᱚᱨ ᱨᱮᱱᱟᱜ ᱢᱮᱱᱥᱚᱱ (mention) ᱑᱔᱙᱕ ᱥᱟᱞ ᱨᱮ ᱵᱤᱯᱨᱚᱫᱟᱥ ᱯᱤᱯᱤᱞᱟᱭ ᱤᱫᱤ ᱛᱮ ᱚᱞ ᱟᱠᱟᱱᱟ ᱵᱟᱸᱜᱟᱞᱤ ᱠᱟᱵᱤᱛᱟ ᱢᱟᱱᱥᱟᱢᱟᱸᱜᱟᱞ ᱤᱧ ᱦᱚᱸ ᱢᱟᱹᱱᱟᱹᱧᱟ ᱾

ᱥᱟᱞ ᱑᱗᱑᱓ ᱤᱧ ᱢᱩᱜᱚᱞ ᱥᱟᱸᱦᱥᱟᱦ ᱟᱣᱨᱟᱸᱜᱽᱡᱮᱵᱤᱡ ᱜᱚᱲᱚᱢ ᱥᱟᱸᱦᱥᱟᱦ ᱯᱷᱨᱨᱩᱠᱷᱥᱤᱭᱟᱨ ᱟᱜ ᱨᱟᱡᱽᱛᱤᱞᱟᱠ ᱟᱜ ᱢᱚᱠᱟ ᱨᱮ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱫᱚ ᱢᱩᱜᱚᱞ ᱫᱚᱨᱵᱟᱨ ᱨᱮ ᱢᱤᱫ ᱰᱮᱞᱮᱜᱮᱥᱚᱱ (Delegation) ᱠᱩᱞ ᱞᱮᱫᱮᱭᱟ ᱛᱟᱦᱮᱸᱫ, ᱡᱟᱦᱟᱸᱭᱟ ᱚᱵᱡᱮᱠᱴᱤᱵ ᱦᱩᱜᱽᱞᱤ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱨᱮᱱᱟᱜ ᱓᱔ ᱟᱨ ᱯᱟᱪᱮ ᱨᱮᱱᱟᱜ ᱢᱚᱬᱮ ᱟᱹᱛᱩ : ᱥᱟᱞᱠᱤᱭᱟ, ᱦᱚᱨᱤᱨᱟᱦ (ᱦᱟᱣᱲᱟ), ᱠᱟᱥᱩᱰᱤ, ᱵᱟᱴᱚᱨ ᱟᱨ ᱨᱟᱢᱠᱨᱤᱥᱱᱚᱯᱩᱨ ᱫᱚ ᱢᱩᱜᱚᱞ ᱛᱷᱮᱱ ᱠᱷᱚᱱ ᱠᱤᱨᱤᱧ ᱞᱮᱱᱟ ᱛᱟᱦᱮᱸᱫ ᱾ ᱥᱟᱸᱦᱥᱟᱦ ᱫᱚ ᱥᱟᱢᱟᱝ ᱨᱮᱱᱟᱜ ᱓᱔ ᱟᱹᱛᱩ ᱨᱮ ᱵᱩᱡᱷᱟᱹᱣ ᱠᱮᱜᱼᱟ ᱾ ᱠᱚᱢᱯᱟᱱᱤ ᱟᱜ ᱢᱟᱨᱮ ᱰᱚᱠᱭᱩᱢᱮᱸᱴ (documents) ᱨᱮ ᱱᱚᱣᱟ ᱟᱹᱛᱩ ᱨᱮᱱᱟᱜ ᱢᱮᱱᱥᱚᱱ (mention) ᱢᱮᱱᱟᱜᱼᱟ ᱾ ᱛᱮᱦᱮᱧ ᱱᱚᱣᱟ ᱡᱚᱛᱚ ᱟᱹᱛᱩ ᱦᱟᱵᱽᱲᱟ ᱥᱚᱦᱚᱨ ᱨᱮᱱᱟᱜ ᱴᱚᱴᱷᱟ ᱟᱨ ᱩᱯᱱᱟᱜᱟᱨ ᱢᱮᱱᱟᱜᱼᱟ ᱾ ᱥᱟᱞ ᱑᱗᱒᱘ ᱦᱟᱣᱲᱟ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱚᱴᱷᱟ ᱵᱚᱨᱫᱷᱚᱢᱟᱱ ᱟᱨ ᱢᱩᱦᱢᱢᱟᱸᱫ ᱟᱢᱤᱱᱯᱩᱨ ᱡᱟᱢᱤᱱᱫᱟᱨᱤ ᱭᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱯᱞᱟᱥᱤ ᱟᱜ ᱞᱟᱹᱲᱦᱟᱹᱭ ᱨᱮ ᱯᱟᱨᱟᱡᱚᱭ ᱟᱜ ᱛᱟᱭᱚᱢ ᱛᱮ, ᱵᱟᱸᱜᱟᱞ ᱨᱮᱱᱟᱜ ᱱᱣᱟᱵ ᱢᱤᱨ ᱠᱟᱹᱥᱤᱢ ᱫᱚ ᱑᱑ ᱚᱠᱴᱳᱵᱚᱨ ᱑᱗᱖᱐ ᱨᱮ ᱢᱤᱫ ᱵᱩᱡᱷᱟᱹᱣ ᱤᱫᱤ ᱛᱮ ᱦᱩᱜᱽᱞᱤ ᱟᱨ ᱦᱟᱣᱲᱟ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱵᱨᱤᱴᱤᱥ ᱠᱚᱢᱯᱟᱹᱱᱤ ᱫᱚ ᱮᱢᱟᱫᱤᱭᱟ, ᱚᱱᱟ ᱛᱟᱭᱚᱢ ᱦᱟᱵᱽᱲᱟ ᱫᱚ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱥᱟᱞ ᱑᱗᱘᱗ ᱨᱮ ᱦᱩᱜᱽᱞᱤ ᱦᱚᱱᱚᱛ ᱫᱚ ᱵᱚᱨᱫᱷᱚᱢᱟᱱ ᱠᱷᱚᱱ ᱵᱮᱱᱟᱣ ᱮᱱᱟ ᱾ ᱟᱨ ᱑᱘᱔᱓  ᱨᱮ ᱦᱟᱣᱲᱟ ᱫᱚ ᱦᱩᱜᱽᱞᱤ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱮᱱᱟ ᱦᱟᱣᱲᱟ ᱦᱚᱱᱚᱛ ᱵᱮᱱᱟᱣ ᱮᱱᱟ, ᱱᱚᱣᱟ ᱱᱤᱛᱚᱜ ᱦᱚᱸ ᱢᱮᱱᱟᱜᱼᱟ ᱾

ᱥᱟᱞ ᱑᱘᱕᱔ ᱨᱮ ᱦᱟᱣᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱛᱷᱟᱯᱚᱱ ᱞᱮᱱ ᱟᱨ ᱚᱱᱟ ᱥᱟᱞᱟᱜ ᱛᱮ ᱮᱦᱚᱵ ᱮᱱᱟ ᱦᱟᱣᱲᱟ ᱱᱚᱜᱚᱨ ᱨᱮᱱᱟᱜ ᱠᱟᱹᱨᱜᱟᱲ ᱩᱛᱷᱱᱟᱹᱣ ᱦᱩᱭ ᱮᱱᱟ, ᱡᱟᱦᱟᱸ ᱥᱚᱦᱚᱨ ᱠᱚᱞᱠᱟᱛᱟ ᱨᱮᱱᱟᱜ ᱢᱤᱫ ᱫᱤᱥᱩᱣᱟᱹ ᱩᱯᱱᱟᱜᱟᱨ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱠᱟᱹᱨᱜᱟᱲ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱠᱟᱹᱡᱼᱠᱟᱹᱡ ᱛᱮ ᱦᱟᱣᱲᱟ ᱨᱮᱱᱟᱜ ᱴᱚᱴᱷᱟ ᱨᱮ ᱟᱹᱰᱤ ᱞᱮᱠᱟᱱᱟᱜ ᱛᱮ ᱦᱩᱰᱤᱧ, ᱛᱟᱞᱟᱢᱟᱞᱟ ᱟᱨ ᱢᱟᱨᱟᱝ ᱴᱮᱪᱱᱚᱞᱚᱡᱤ ᱠᱟᱹᱨᱜᱟᱲ ᱡᱷᱤᱜ ᱮᱱᱟ ᱾ ᱱᱚᱣᱟ ᱩᱛᱷᱱᱟᱹᱣ ᱫᱚᱥᱟᱨ ᱡᱮᱜᱮᱫ ᱞᱟᱹᱲᱦᱟᱹᱭ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱚᱠᱚᱭᱟᱜ ᱚᱸᱰᱚᱠ ᱦᱩᱭ ᱮᱱᱟ, ᱱᱚᱜᱚᱨ ᱨᱮᱱᱟᱜ ᱡᱚᱛᱚ ᱫᱤᱥᱟᱹ ᱨᱮ ᱴᱨᱤᱞᱚᱡᱤ ᱮᱠᱥᱴᱮᱱᱡᱚᱱ ᱾ ᱱᱚᱣᱟ ᱞᱮᱠᱟᱱᱟᱜ ᱠᱟᱹᱨᱜᱟᱲ ᱮᱠᱥᱯᱚᱞᱚᱡᱚᱱ ᱨᱮᱱᱟᱜ ᱢᱤᱫ ᱤᱢᱢᱤᱜᱨᱟᱥᱚᱱ ᱟᱨ ᱱᱚᱣᱟ ᱠᱷᱚᱱ ᱡᱚᱱᱚᱢ ᱮᱱᱟ ᱱᱚᱜᱚᱨ ᱨᱮᱱᱟᱜ ᱤᱨᱮᱜᱩᱞᱟᱨ ᱰᱤᱴᱟᱭᱮᱞ (Detailed) ᱦᱚᱸ ᱛᱟᱦᱮᱸ ᱠᱟᱱᱟ ᱾

ᱛᱮᱦᱮᱧ ᱦᱟᱣᱲᱟ ᱫᱚ ᱟᱡᱟᱜ ᱠᱟᱹᱨᱜᱟᱲ, ᱨᱮᱞᱣᱮ ᱴᱟᱨᱢᱤᱱᱟᱥ ᱟᱨ ᱦᱟᱣᱲᱟ ᱯᱚᱞ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾

ᱡᱟᱹᱯᱩᱫ

ᱮᱰᱢᱤᱱᱤᱥᱴᱨᱟᱥᱚᱱ
ᱦᱟᱣᱲᱟ ᱱᱚᱜᱚᱨ ᱯᱟᱞᱤᱠᱟ ᱫᱚ ᱑᱘᱖᱒ ᱠᱷᱚᱱ ᱑᱘᱙᱖, ᱯᱩᱨᱟᱹ ᱦᱟᱣᱲᱟ ᱥᱚᱦᱚᱨ ᱨᱮ ᱥᱮᱞᱯᱷ (Self) ᱫᱟᱦ ᱨᱮᱱᱟᱜ ᱥᱟᱹᱯᱞᱟᱹᱭ ᱞᱟᱹᱜᱤᱫ ᱴᱷᱟᱯᱚᱱ ᱞᱮ ᱟ ᱠᱚ ᱛᱟᱦᱮᱸᱫ ᱾ ᱑᱙᱘᱔ ᱨᱮ ᱾ ᱱᱤᱜᱚᱢ ᱴᱚᱴᱷᱟ ᱫᱚ ᱢᱚᱬᱮᱜᱮᱞ ᱣᱟᱨᱰ ᱨᱮ ᱦᱟᱴᱤᱧ ᱟᱠᱟᱱᱟ, ᱚᱱᱯᱮ ᱠᱷᱚᱱ ᱢᱤᱫ ᱯᱟᱨᱥᱟᱫᱽ ᱨᱮᱱᱟᱜ ᱵᱟᱪᱷᱱᱟᱣ ᱦᱩᱭᱩᱜ ᱟ ᱾
 ᱥᱟᱞ ᱑᱘᱘᱒-᱘᱓ ᱨᱮᱱᱟᱜ ᱚᱠᱛᱚ, ᱠᱚᱧᱮ ᱦᱟᱣᱲᱟ ᱨᱮᱱᱟᱜ ᱵᱟᱞᱤ ᱨᱮᱱᱟᱜ ᱴᱚᱴᱷᱟ ᱫᱚ ᱦᱟᱣᱲᱟ ᱱᱚᱜᱚᱨ ᱯᱟᱞᱤᱠᱟ ᱠᱷᱚᱱ ᱵᱷᱤᱱᱮ ᱠᱟᱛᱮ ᱵᱟᱞᱤ ᱱᱚᱜᱚᱨ ᱯᱟᱞᱤᱠᱟ ᱴᱷᱟᱯᱚᱱ ᱞᱮᱱᱟ ᱾ ᱑᱙᱘᱐ ᱨᱮ ᱦᱟᱣᱲᱟ ᱱᱚᱜᱚᱨ ᱱᱤᱜᱚᱢ ᱮᱠᱴ (Act) ᱞᱮᱠᱟᱛᱮ, ᱦᱟᱣᱲᱟ ᱑᱙᱘᱔ ᱾ ᱱᱤᱜᱚᱢ ᱨᱮᱱᱟᱜ ᱴᱚᱴᱷᱟ ᱨᱮ ᱢᱚᱬᱮᱜᱮᱞ ᱣᱟᱨᱰ ᱢᱮᱱᱟᱜᱼᱟ ᱾ ᱡᱚᱛᱚ ᱣᱟᱨᱰ ᱢᱤᱫ ᱯᱟᱨᱥᱟᱫᱽ ᱨᱮᱱᱟᱜ ᱵᱟᱪᱷᱱᱟᱣ ᱦᱩᱭᱟᱜ ᱟ ᱾ ᱱᱤᱜᱚᱢ ᱫᱤᱥᱟᱹ ᱩᱫᱩᱜᱤᱦ (ᱢᱮᱭᱟᱨ) ᱟᱜ ᱟᱭᱩᱨᱛᱮ ᱛᱮ ᱟᱨ ᱠᱚᱢᱤᱥᱚᱱᱟᱨ ᱟᱨ ᱟᱹᱢᱟᱹᱞᱮᱛ ᱤᱫᱤ ᱛᱮ ᱜᱚᱲᱚ ᱱᱚᱜᱚᱨ ᱱᱤᱜᱚᱢ ᱯᱟᱨᱤᱥᱟᱫ ᱱᱤᱜᱚᱢ ᱴᱚᱴᱷᱟ ᱨᱮᱱᱟᱜ ᱮᱰᱢᱤᱱᱤᱴᱨᱟᱥᱚᱱ ᱞᱟᱹᱜᱤᱫ ᱨᱤᱥᱯᱚᱱᱥᱤᱵᱟᱞ ᱨᱮ ᱢᱮᱱᱟᱜᱼᱟ ᱾ ᱱᱤᱛᱚᱦ ᱯᱟᱨᱤᱥᱟᱫ ᱛᱨᱩᱬᱢᱩᱞ ᱠᱚᱸᱜᱨᱮᱥ ᱟᱜ ᱟᱭᱩᱨᱛᱮ ᱛᱮ ᱢᱮᱱᱟᱜᱼᱟ ᱾ ᱦᱟᱣᱲᱟ ᱯᱩᱞᱤᱥ ᱠᱚᱢᱤᱥᱤᱱᱟᱨᱮᱴ, ᱥᱚᱦᱚᱨ ᱨᱮ ᱠᱟᱱᱩᱱ ᱞᱟᱜᱩ ᱦᱩᱭᱟᱜ ᱞᱟᱹᱜᱤᱫ ᱨᱤᱥᱯᱚᱱᱥᱤᱵᱟᱞ ᱢᱮᱱᱟᱜᱼᱟ ᱾

 ᱦᱟᱣᱲᱟ ᱦᱚᱱᱚᱛ 
ᱦᱟᱣᱲᱟ ᱫᱚ ᱯᱚᱪᱷᱤᱢ ᱵᱟᱝᱞᱟ (ᱥᱤᱧᱚᱛ) ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱔᱗᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱚᱧᱮ ᱟᱨ ᱮᱛᱚᱢ ᱨᱮ ᱦᱩᱜᱽᱞᱤ ᱦᱚᱱᱚᱛ ᱟᱨ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱟᱨ ᱯᱟᱪᱮ ᱥᱤᱢᱟᱹ ᱨᱮ ᱦᱩᱜᱽᱞᱤ ᱟᱨ ᱨᱩᱯᱱᱟᱨᱟᱭᱚᱱ ᱜᱟᱰᱟ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱟᱰᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱛᱟᱞᱟᱢᱟᱞᱟ ᱛᱮ ᱞᱤᱸᱜᱤᱱᱟ ᱾ ᱠᱟᱱᱟ ᱫᱟᱢᱚᱫᱚᱨ ᱟᱨ ᱥᱚᱨᱥᱚᱛᱤ ᱮᱢᱟᱱ ᱜᱟᱰᱟ ᱢᱮᱱᱟᱜᱼᱟ ᱾ ᱜᱟᱰᱟ ᱛᱟᱞᱟ ᱨᱮ ᱞᱟᱛᱟᱨ ᱨᱮ ᱦᱟᱥᱟ ᱢᱮᱱᱟᱜᱼᱟ ᱾

ᱯᱷᱚᱴᱚ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 History of Howrah from India Government Site
 Howrah Municipal Corporation Site
 Satellite View of Howrah